ARMON SKANDAALI 2/2
Mitä ajattelet kuullessasi sanan "skandaali"?
Entäpä "armon skandaali"?
Sanoma armosta liittyy rakkauteen, mikä siinä voisi olla skandaalimaista?
Useimmat skandaalit ovat tuhoisia.
Miten Jeesus voisi liittyä mihinkään skandaaliin?
Jatkan aiheesta "Armon skandaali". Se on kaunis Hillsong-laulu, -
mutta uskon, että sen voima tuo uutta elämää monille.
Toivottavasti nautit ohjelmasta.
Kohta näemme, mikä armossa on skandaalimaista.
EDELLISESSÄ JAKSOSSA
Mistä armon skandaalissa on kyse?
Se on uskonnollinen skandaali, -
koska se perustuu siihen, että otamme vastaan Jeesuksen työn.
Hänet torjuttiin, jotta meidät voitaisiin hyväksyä.
Hänet häväistiin, jotta me voisimme löytää armon.
Armon skandaalista kertoo Paavali, -
joka kohtasi Jumalan ihmeellisellä tavalla, teki täyskäännöksen, -
muuttui aivan toiseksi ihmiseksi ja alkoikin saarnata omalle kansalleen -
tätä skandaalimaista uutista armosta.
Luen jakeen Room. 9:33 vielä New Living -käännöksestä.
Se tekee asian todella selväksi.
"Jumala varoitti heitä tästä Kirjoituksissa sanoessaan: -
'Asetan Jerusalemiin kiven, johon ihmiset kompastuvat, -
kallion, joka kaataa heidät.
Mutta se, joka luottaa Häneen, ei koskaan joudu häpeään.'"
Hän kantoi häpeämme, jotta Hänet häväistäisiin ja me saisimme armon.
Aikamoinen vaihtokauppa!
Tämä skandaali voitettiin ristillä. Sitäkin juutalaiset pitivät -
loukkauksena ja kompastuskivenä, samoin kreikkalaiset.
Juutalaiset nimittäin odottivat jotakin valtavaa, yliluonnollista merkkiä, -
kreikkalaiset taas etsivät viisautta, joka olisi tyydyttänyt heidän älyään.
Risti oli siis kompastuskivi kaikille. Siinä on oikea sanoma Jeesuksesta.
Niin Jeesuksen kuolema kuin koko Hänen elämänsäkin ihmisenä -
oli yhtä skandaalia.
Ei siksi, että Hän olisi tahallaan aiheuttanut ristiriitoja, -
ollut ylimielinen tai haastanut riitaa, vaan koska Hänellä oli tehtävä.
Siksi Jeesus ei aikonut sallia minkään ihmisten uskonnollisen, -
kulttuurisen tai rotuun perustuvan näkemyksen estää Häntä -
kertomasta ihmisille sanomaa, joka oli nyt kaikkien saatavilla: -
sanomaa toivosta Jeesuksessa.
Jeesus aiheutti skandaalin jo 12-vuotiaana -
ollessaan vanhempiensa ja ystäviensä kanssa juhlilla.
Yhtäkkiä Jeesus vain katosi, ja Häntä etsittiin kokonainen päivä.
Mikä skandaali! Vanhemmat unohtivat ottaa lapsensa mukaan lähtiessään.
Missä Jeesus oli? Hän oli temppelissä puhumassa Raamatusta -
teologien kanssa. Vanhemmat kysyivät: "Mitä oikein teet täällä?"
Hän vastasi: "Minun on hoidettava Isäni asioita". Hänellä oli tehtävä.
Sinulla ja minullakin on tehtävä.
Kun Jeesus suoritti tehtäväänsä, Häntä ei pidätellyt mikään -
eikä Hän välittänyt, vaikka loukkasi ihmisiä. Aiemmin tieto Jumalasta -
kuului vain yhdelle kansalle, mutta yhtäkkiä evankeliumi Jeesuksesta -
ja sanoma armosta kuuluikin kaikille.
Kuulkaa, mitä Jumalan sana sanoo siitä -
jakeissa Room. 10:11―13: -
"Sanoohan Raamattu: 'Ei yksikään, joka häneen uskoo, joudu häpeään'.
Tässä ei ole erotusta juutalaisen eikä kreikkalaisen välillä; -
sillä yksi ja sama on kaikkien Herra, rikas antaja kaikille, -
jotka häntä avuksi huutavat.
Sillä 'jokainen, joka huutaa avuksi Herran nimeä, pelastuu'."
"Jokainen, joka huutaa avuksi Herran nimeä, pelastuu".
Skandaali oli siinä, että juutalaiset, jotka halusivat pelastua lain kautta, -
eivät pystyneet siihen, se oli heille liian vaikeaa, ja nyt pelastus, -
joka oli ennen kuulunut vain heille, oli avoinna myös pakanoille.
Se oli suuri kompastuskivi niille, jotka pitivät kiinni vanhasta.
Sanoma Jeesuksesta kuuluu kaikille. Siksi on kauheaa ajatella, -
miten paljon rotuerottelua uskontoon liittyy ja on liittynyt.
Se on kauheaa, kun ajattelemme miten Jeesus oli valmis rikkomaan -
kaikki rajalinjat tavoittaakseen mahdollisimman paljon ihmisiä.
Entä te? Sinä olet kai englantilainen, sinä kiivi, sinä voisit olla mistä vain.
Sinä voisit olla Afganistanista. Näen karibialaisia, afrikkalaisia, -
aasialaisia ja brasilialaisia, heitä on aina. Näen ihmisiä kaikkialta.
Joillakin on monta kotimaata.
Minulla on Uuden-Seelannin, Australian ja Irlannin passit.
Irlannissa en ole koskaan käynytkään.
Sanoma on kaikille ihmisille, ja se rikkoi eri kulttuurien väliset rajat.
Se rikkoi myös sosiaaliset rajat. Jeesus välitti kovasti köyhistä, -
rikkinäisistä ja tarvitsevista. Jos tunnet vähänkään Raamattua, -
tiedät, että Hän halusi tavoittaa niin köyhiä kuin rikkaita.
Hän jätti esimerkiksi suuren väkijoukon mennäkseen -
publikaani Sakkeuksen kotiin. Sakkeus oli pieni, varakas mies, -
mutta hän oli myös korruptoitunut kiskuri, kuten publikaanit yleensäkin.
Jeesus oli valmis menemään hänen kotiinsa, koska mikään rajalinja -
tai skandaali ei saanut estää Häntä tavoittamasta ihmisiä.
Tänäänkään mikään rajalinja ei estä Häntä tavoittamasta ihmisiä.
Hän meni toki myös ystäviensä Marian, Martan ja Lasaruksen kotiin, -
samoin spitaalisen Simonin kotiin.
Hän auttoi ihmisiä, jotka tukivat Hänen palvelutyötään.
Heidän joukossaan oli monia naisia, kuten Magdalan Maria.
He tukivat Häntä.
Jeesus ei tavoittanut vain köyhiä, Hän tavoitti myös rikkaita -
ja kaikkia siltä väliltä. Seurakunnankin tulee tavoittaa koko ihmiskunta, -
jotta kaikki voivat tulla ja saada kuulla ilosanoman.
Jeesus rikkoi kulttuuriset ja sosiaaliset rajat, -
samoin uskonnolliset rajat. Hänen oman lakinsa mukaan, -
Jumalan lain, joka kerrotaan kolmannessa Mooseksen kirjassa, -
Hänen ei olisi pitänyt olla spitaalisten seurassa.
Jeesus kuitenkin teki niin ja vieläpä kosketti heitä. Se oli skandaali.
Yhä edelleen sanoma Kristuksesta on skandaali monille ihmisille -
heidän uskontonsa vuoksi. He eivät millään pääse sen yli.
Jos annamme uskonnon mennä armon skandaalin tielle, -
rakennamme perustukselle, joka on pelkkää hiekkaa.
Meidän on opittava tuntemaan Jeesuksen voima, -
ei vain uudestisyntymässä vaan myös voittoisassa kristityn elämässä.
Ei ollut mitään rajaa, jota Jeesus ei olisi ollut valmis ylittämään.
Entä Hänen ystävänsä? Häntä syytettiin siitä, että Hän hengaili -
syntisten kanssa, eikä Hän kieltänyt sitä. Heitähän Hän halusi tavoittaa.
Ellei Hän olisi ollut valmis viettämään aikaa syntisten seurassa, -
Hän ei olisi voinut kertoa sanomaa kenellekään.
Kaikkihan ovat syntisiä, Jumalan kirkkautta vailla.
Fariseukset siis pitivät Jeesuksen ystäviä ja tuttavia skandaalimaisina, -
samoin sitä, että Hän oli valmis tavoittamaan kaikenlaisia ihmisiä.
Entäpä uskonnolliset eroavuudet?
Johanneksen luvussa 9 Jeesus paransi sokeana syntyneen pojan.
Fariseukset eivät vain päässeet yli siitä, että Jeesus teki sen sapattina.
Tuo ei ollut edes ainoa kerta, kun Jeesus paransi sapattina.
Se ei ollut missään nimessä sallittua, -
mutta Jeesus halusi tavoittaa ihmisiä, sellaisia kuin sinä ja minä.
Hän rikkoi sukupuolien väliset erot.
Maailmassamme kaikilla on samat mahdollisuudet, ainakin suunnilleen.
Jeesuksen aikaan se, että rabbiksi kutsutulla juutalaisella -
oli opetuslapsenaan nainen, oli skandaali.
Se saattaa kuulostaa omituiselta, mutta tuolloin asia oli näin.
Maria istui Jeesuksen jalkojen juuressa, ja Jeesus sanoi, -
että tämä oli valinnut hyvän osan: Hän oli Jeesuksen opetuslapsi.
Sekin oli skandaali, että Jeesus puhui samarialaisen naisen kanssa, -
joka oli ollut naimisissa viidesti ja eli nyt avoliitossa miehen kanssa.
Nainen kutsui Jeesusta opettajaksi, -
mutta juutalaisena rabbina Jeesus ei saanut puhua -
samarialaisen naisen kanssa. Se oli skandaali, -
mutta Jeesuksella oli tehtävä. Kaikkien oli saatava kuulla sanoma.
Tämän päivän seurakuntakaan ei saa eristää mitään osaa yhteiskunnasta, -
koska olen täysin varma siitä, että olipa erottava tekijä mikä vain, -
Jeesus ei antaisi sen häiritä, vaan haluaisi tavoittaa aivan kaikki ihmiset.
Olen täysin varma siitä.
Jeesus mursi myös älylliset rajat.
Juutalaiset etsivät merkkiä, kreikkalaiset viisautta.
1. Korinttolaiskirjeen luvun 1 mukaan -
Jeesus saattoi viisaat häpeään. Raamattu sanoo näin: -
"Sillä sana rististä on hullutus niille, jotka kadotukseen joutuvat..."
Raamattu sanoo myös, että Jeesus käyttää sitä, -
mikä on hulluutta maailmalle saattaakseen viisaat häpeään -
ja sitä, mikä on heikkoa maailmassa saattaakseen vahvat häpeään.
Vaikka siis älyllinen ylpeys estäisi ihmisiä ottamasta sanomaa vastaan, -
Jeesus rikkoi sen rajan.
Lisäksi Jeesuksen sanoma on niin skandaalimainen, että Hän sanoi: -
"Jos ette ole yksinkertaisia kuin lapset, ette pääse Valtakuntaan."
Äly on lahja Jumalalta, mutta jos yritämme rakentaa sen varaan, -
emme pääse mihinkään, vaan meidän on oltava yksinkertaisia kuin lapset.
Jeesus ylitti älylliset rajat.
Hän ylitti kaikki kuviteltavissa olevat rajat, -
mutta niistä suurin on se, joka vaikuttaa meihin kaikkiin.
Se on synti, joka eristää meidät.
Muistatte varmaan, kuinka fariseukset toivat Jeesuksen luo naisen, -
joka oli tavattu aviorikoksesta.
Paavalihan oli myös alun perin fariseus.
He sanoivat, että nainen pitäisi kivittää aviorikoksen vuoksi.
Siitä, kuka heistä oli tehnyt synnin tämän kanssa, ei puhuttu mitään.
Jeesus vain alkoi kirjoittaa hiekkaan. Mitähän Hän kirjoitti?
Ehkäpä Hän kirjoitti listan Joosefin synneistä.
Jos täällä on joku Joosef, en nyt puhu sinusta.
Seuraavaksi Filippuksen synnit. Joka tapauksessa he alkoivat lähteä.
Ei Jeesus hyväksynyt syntiä, Hänhän käski naista olla enää tekemättä sitä.
Hän halusi vain tavoittaa ihmisiä.
Siksi meidätkin on sovitettu ja olemme saaneet Jumalalta -
tulevaisuuden, toivon ja tarkoituksen, -
jonka ansiosta voimme voittaa heikkoutemme ja virheemme.
Voimme toteuttaa kutsumustamme. Jumala käyttää heikkoja ja tyhmiä -
saattaakseen häpeään ne, jotka ovat vahvoja ja viisaita.
Eräs pastoreistamme kasvoi kristityssä kodissa Etelä-Amerikassa.
Äiti rukoili hänen puolestaan, mutta poika oli kaukana Jumalasta, -
käytti huumeita ja eli typerää elämää. Äidin rukoukset kuitenkin kuultiin, -
hän teki täyskäännöksen ja on nyt yksi parhaista saarnaajistamme.
Hänen sydämellään ovat latinot, ja hän tavoittaa valtavasti ihmisiä.
Hän vastaa espanjankielisestä työstä. Jumala käyttää heikkoja.
Eräs toinen pastorimme kertoo, kuinka hän kulki eräänä päivänä -
pitkin Sydneyn katuja etsimässä yökerhoja -
niin pahassa huumetokkurassa, että oli vähällä ottaa yliannoksen -
ja tappaa itsensä, mutta jotenkin sen kaiken keskellä -
Jeesus murtautui kaikkien rajojen läpi, ja hän löysi yhteyden Jeesukseen.
Nyt hän johtaa kauniin vaimonsa kanssa yhtä kampuksistamme.
Hän on oikeassa paikassa, koska Jumala käyttää heikkoja.
Minä olin epävarma pelastusarmeijan saarnaajan poika -
Uudesta-Seelannista.
Jumala käyttää heikkoja saattaakseen vahvat häpeään.
Toivottavasti koet, että toivoa on ja että armon skandaali -
on avannut sinulle tien.
Tänään seurakunnalla on vaikeuksia suhtautua homoseksuaaleihin.
Mitä Jeesus tekisi?
Rukoillaan seurakunnan johtajien ja pastoreiden puolesta kaikkialla, -
koska ratkaisipa asian miten päin tahansa, siitä seuraa skandaali.
Jos kääntyy yhteen suuntaan, kristityt pitävät sitä skandaalina, -
mutta toiseen suuntaan kääntyminen karkottaa niin paljon ihmisiä.
Pidetään mielessä kolme asiaa: maailma ja aika, jossa elämme, -
taakka, jonka kanssa elämme sekä Sana, jonka mukaan elämme.
Maailma ympärillämme on muuttunut ja muuttuu nopeasti.
En tarkoita, että maailman tapojen pitäisi koskaan hallita seurakuntaa, -
mutta maailma muuttuu, se on fakta.
Täällä Isossa-Britanniassa on hyväksytty uusia lakeja tähän liittyen.
Meillä on myös taakka, jonka kanssa elämme.
Taakka syntyy, kun seurakunnassa kasvanut nuori kamppailee -
seksuaalisuutensa kanssa, epäilee olevansa homo -
ja puhuu nuorisotyöntekijän kanssa, joka torjuu hänet.
Jotkut ovat jopa tappaneet itsensä tämän vuoksi. Se painaa meitä.
Maailma, jossa elämme, taakka, jonka kanssa elämme, -
sekä Sana, jonka mukaan elämme. Nämä eivät aina ole tasapainossa.
Sanasta, jonka mukaan elämme, on erilaisia tulkintoja.
Kaiken tämän keskellä tiedän, ettei Jeesus antaisi -
minkään rajojen estää Häntä tavoittamasta ihmisiä -
ja auttamasta sellaisia rikkinäisiä, tavallisia ihmisiä kuin sinä ja minä.
Se on skandaalimaista.
Sekin oli skandaalimaista, että kun väkijoukolta kysyttiin, -
halusivatko he vapauttaa hyväntekijä Jeesuksen vai Barabbaan, rikollisen, -
ja he halusivat Barabbaan.
On skandaali, että Jeesus murhattiin puolestamme tuolla ristillä.
"Armo, mitä olet tehnyt? Murhattu minun vuokseni ristillä, -
syytetty ilman vikaa, syntini on pesty pois veressäsi."
Se on liian paljon ymmärrettäväksi.
Tiedän, että rakkautesi rikkoo lankeemukseni."
Oli skandaali, että Jeesuksen äiti oli paikalla todistamassa, -
kuinka elämä pakeni hänen pojastaan, maailman toivosta -
hänen sekä Jeesuksen ystävien ja opetuslasten silmien edessä.
On skandaali, että me teimme sen.
Saatat väittää muuta, mutta Raamatun mukaan me teimme sen.
Jes. 53:5: "mutta hän on haavoitettu meidän rikkomustemme tähden, -
runneltu meidän pahain tekojemme tähden."
Jeesuksen ottaminen vastaan uskossa on ainoa tukeva perustus, eivät teot.
Meidän tulisi kiittää Jumalaa armon skandaalista, -
koska joka ikinen toivon hitunen, joka sinulla, minulla ja seurakunnalla -
on tulevaisuuden suhteen, perustuu tuohon skandaaliin.
Monet eivät pystyneet näkemään Jeesusta Messiaana.
He eivät odottaneet miestä, joka kuolisi kurjissa oloissa ristillä.
Ehkä he odottivat poliittista johtajaa, joka voittaisi Rooman vallan.
Ehkä he odottivat valkoisella oriilla ratsastavaa kuningasta, -
hallitsijaa valtaistuimella ristillä kuolevan miehen sijaan.
Yhä edelleenkin me etsimme usein Jumalaa vääristä paikoista, -
mutta jos avaamme elämämme Jumalan läsnäololle ja voimalle -
yksinkertaisesti kuin lapset, armon skandaali voi koskettaa meitä.
En pidä sinua tyhmänä, mutta Raamatun mukaan Jumala käyttää -
tyhmiä ja heikkoja saattaakseen viisaat ja vahvat häpeään.
Se tarkoittaa, että Hän voi käyttää tavallisia, epäonnistuneita ihmisiä -
ja antaa heille uuden alun.
Elämme maailmassa, jossa väärintekijöitä rangaistaan.
He saavat ansionsa mukaan, niin laki toimii.
Tällainen yhteiskuntamme on, mutta evankeliumin sanoma on erilainen.
Armon sanoma tarkoittaa sitä, että jos annamme Jeesuksen tehdä -
elämässämme mitä Hän haluaa, emme elä virheidemme mukaan, -
vaan Jumalan lupausten mukaan, ja saamme tulevaisuuden ja toivon.
Jos me, joilla on vapaa tahto, kunnioitamme Jeesusta, Kuningasta -
ja avaamme elämämme Hänelle, Jumala täyttää meidät toivolla -
ja antaa meille uuden tarkoituksen, olipa taustamme millainen tahansa.
Siksi haluan Jumalan armosta olla aina rohkaisemassa ihmisiä -
kohtaamaan ja kokemaan Jumalan armon henkilökohtaisesti.
Jumalan armosta saan soittaa kuuluisien muusikoiden kanssa.
Hän on siunannut minua, ja olen saanut soittaa monissa paikoissa -
eri puolilla maailmaa.
Jos joku kysyy, miten olen päässyt asemaan, jossa voin mennä sinne, -
mihin lahjani minua vievät, kerron, että kaikki on Jeesuksen ansiota.
Yritän todella korostaa, miten tärkeää on, -
että ihmiset löytävät luonnollisen kyvyn ottaa vastaan armo.
Omalta osaltani voin sanoa, että vain Kristuksen ansiosta -
voin olla paras.
Ihmisluonto yrittää tulla mukaan kuvioihin ja muistuttaa minua, -
että minun on laskelmoitava elämääni ja Jeesusta, mutta en voi tehdä niin.
Jos hakkaisin päätäni seinään yrittäessäni ymmärtää -
armon skandaalia, en selviäisi hengissä.
Minulla ei olisi rauhaa enkä saisi nukuttua kunnolla, -
koska miettisin vain: "Miten Hän teki sen? Miksi Hän teki sen?
Voisinko ymmärtää sen?"
Ei meidän tarvitse pyrkiä siihen, meidän pitää vain uskoa.
Kertomus armosta ja Kristuksen rakkaus meitä kohtaan -
tulevat pysymään skandaalimaisina, ikuisesti.
ARMON SKANDAALI
Armo, mitä olet tehnyt?
Murhattu minun vuokseni ristillä, -
syytetty ilman vikaa, -
syntini on pesty pois veressäsi.
Se on liian paljon ymmärrettäväksi.
Tiedän, että rakkautesi rikkoo lankeemukseni.
Armon skandaali: kuolit puolestani, -
joten sieluni saa elää.
Voi, tahdon olla kaltaisesi, -
antaa kaikkeni vain saadakseni tuntea Sinut.
Jeesus, ei ole ketään muuta kuin Sinä, -
ikuinen toivo sydämessäni.
Lauletaan: Kuolema, missä on pistimesi, -
voimasi on yhtä kuollut kuin syntini...
Rukoilen, että voisimme etsiä oikeutta ja poistaa vääryyden.
Jumalan tärkein tehtävä meille on, -
että tyydytämme janon, joka on jokaisen sielussa.
Rukoilen, että voimme aina osoittaa ihmisille tien kotiin Jeesuksen luo, -
kotiin Jumalan huoneeseen ja kotiin, joka odottaa meitä taivaassa.
ERIKOISVIERAINA...
COLOUR 2014: RAUHAN, VALON JA RAKKAUDEN VALLANKUMOUS
HISTORIAN SUURIN RAKKAUSTARINA
Olen iloinen, että kuuntelit saarnani armon skandaalista.
Totuus on, että Jeesus vapautti meidät tekojemme seurauksista.
Emme saa ansiomme mukaan, vaan Hänen vanhurskautensa mukaan.
Kaikki se, mikä Jumalassa on oikein, on jokaisen ulottuvilla, -
joka avaa elämänsä Jumalalle ja kutsuu Jeesuksen sinne sisään.
Silloin avaudumme Kaikkivaltiaan läsnäololle ja voimalle.
Jumala siunatkoon sinua. Kiitos seurasta, nähdään taas!
Suomennos: Anni Lähteenmäki